《请室课子歌》
明代·毕自严

淄黉老叟鲜机心，四十二载点朝簪。中外南北频拮据，度支承乏惕影衾。

六年持筹嗟仰屋，华发种种类临深。匪朝匪夕躬尽瘁，畏首畏尾力难任。

黔驴技穷驽马殚，倦鸟回首思高林。屡疏乞骸玦未赐，一言忤旨狱吏侵。

只身狼狈困缧绁，十龄稚子相追寻。俯仰天地等逆旅，依依将雏祛烦襟。

忆昔夏侯与黄霸，异姓授书传古今。况尔年少方趋庭，好惜寸阴如寸金。

君子患难行素位，经史乔梓足哦吟。天王神圣公论皎，浊醑逡巡对月斟。

作者简介：毕自严（1569～1638年），（一作曰岩）字景会（一作景曾），淄川人(今淄博市周村区王村镇万家村）。天启、崇祯年间任户部尚书，掌管全国财政。在财源枯竭、入不敷出的情况下，毕自严精心协调、精打细算，支撑明朝财政近10年，功在社稷。毕自严万历二十年弱冠时进士及第，授松江推官。他年少有大才，尤善于综理复杂的经济事务。先后任刑部主事、工部员外郎、淮徐道参议、河东副使、洮岷兵备参议、陕西右布政使，泰昌元年升为太仆寺卿，跻身九卿之列。